REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/228-14

30. avgust 2014. godine

B e o g r a d

Z A P I S N I K

27. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 29. AVGUSTA 2014. GODINE

Sednica je počela u 9,45 časova.

Sednicom je predsedavao dr Aleksandar Martinović, predsednik Odbora.

Sednici su prisustvovali članovi Odbora: Žarko Mićin, Dragan Nikolić, Biljana Pantić Pilja, Katarina Rakić, Svetislav Vukmirica, Žarko Obradović, Neđo Jovanović, Tanja Tomašević Damnjanović i Balint Pastor.

Sednici nisu prisustvovali: Veroljub Arsić, Petar Petrović, Aleksandar Jablanović, Mirko Čikiriz, Vesna Martinović, Vesna Besarović i Janko Veselinović, kao ni njihovi zamenici.

Sednici su prisustvovali: Berislav Vekić, državni sekretar u Ministarstvu zdravlja i Jovan Ćosić, Šef odseka u Ministarstvu pravde.

Na predlog predsednika Odbora, većinom glasova je usvojen sledeći

D n e v n i r e d :

1. Razmatranje Predloga zakona o overavanju potpisa, rukopisa i prepisa, koji je podnela Vlada;

2. Razmatranje Predloga zakona o prometu nepokretnosti, koji je podnela Vlada;

3. Razmatranje Predloga zakona o dopunama Zakona o sudskim taksama, koji je podnela Vlada;

4. Razmatranje Predloga zakona o izmeni Zakona o zdravstvenoj zaštiti, koji je podnela Vlada.

Prva tačka dnevnog reda. Razmatranje Predloga zakona o overavanju potpisa, rukopisa i prepisa, koji je podnela Vlada

Odbor je razmotrio Predlog zakona o overavanju potpisa, rukopisa i prepisa, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno.

Za izvestioca Odbora na sednici Narodne skupštine određen je predsednik Odbora.

Druga tačka dnevnog reda. Razmatranje Predloga zakona o prometu nepokretnosti, koji je podnela Vlada

Odbor je razmotrio Predlog zakona o prometu nepokretnosti, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno.

Za izvestioca Odbora na sednici Narodne skupštine određen je predsednik Odbora.

Treća tačka dnevnog reda. Razmatranje Predloga zakona o dopunama Zakona o sudskim taksama, koji je podnela Vlada

Odbor je razmotrio Predlog zakona o dopunama Zakona o sudskim taksama, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno.

Za izvestioca Odbora na sednici Narodne skupštine određen je predsednik Odbora.

Četvrta tačka dnevnog reda. Razmatranje Predloga zakona o izmeni Zakona o zdravstvenoj zaštiti, koji je podnela Vlada

Odbor je razmotrio Predlog zakona o izmeni Zakona o zdravstvenoj zaštiti, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno.

Za izvestioca Odbora na sednici Narodne skupštine određen je predsednik Odbora.

Sednica je završena u 10, 00 časova.

Sastavni deo ovog zapisnika čine stenografske beleške.

SEKRETAR PREDSEDNIK

dr Radoje Cerović dr Aleksandar Martinović